Üldkohtu (kaheksas koda) 15. septembri 2016. aasta otsus – Scuola Elementare Maria Montessori vs. komisjon(kohtuasi T‑220/13)

„Riigiabi — Munitsipaalne kinnisvaramaks — Eriotstarbelise tegevusega tegelevatele mitteärilistele üksustele antav maksuvabastus — Ühtne tulumaksuseadus — Ühtse munitsipaalmaksu vabastus — Otsus, milles osaliselt tuvastatakse riigiabi puudumine ja osaliselt kuulutatakse abi ühisturuga kokkusobimatuks — Tühistamishagi — Üldkohaldatav akt, mis ei sisalda rakendusmeetmeid — Otsene puutumus — Vastuvõetavus — Sissenõudmise täielik võimatus — Määruse (EÜ) nr 659/1999 artikli 14 lõige 1 — Põhjendamiskohustus”

1. Tühistamishagi — Füüsilised või juriidilised isikud — Neid otseselt ja isiklikult puudutavad aktid — Otsene puutumus — Komisjoni otsus, millega lõpetatakse menetlus riigiabi valdkonnas — Abi saanud ettevõtjaga konkureeriv ettevõtja — Kaebeõigus — Tingimused (ELTL artikli 108 lõiked 2 ja 3 ning artikli 263 neljas lõik) (vt punktid 40, 41 ja 43–45)

2. Tühistamishagi — Füüsilised või juriidilised isikud — Mõiste „halduse üldakt” ELTL artikli 263 neljanda lõigu tähenduses — Kõik üldaktid peale seadusandlike aktide — Komisjoni otsus, milles kuulutatakse siseriiklikus üldkohaldatavas aktis ette nähtud maksuvabastusena antud riigiabi siseturuga kokkusobimatuks — Õiguslikud tagajärjed üldiselt ja abstraktselt määratletud isikute kategooriale — Hõlmamine (ELTL artikkel 107 ja artikli 263 neljas lõik) (vt punktid 47 ja 49–52)

3. Tühistamishagi — Füüsilised või juriidilised isikud — Üldkohaldatav akt, mis vajab või ei vaja rakendusmeetmeid — Mõiste — Õiguskaitsevahendid selliste aktide vaidlustamiseks — Õigusvastasuse väitele tugineva hagi või kehtivuse hindamiseks eelotsusetaotluse esitamise tingimused (ELTL artikli 263 neljas lõik ja artikkel 267) (vt punktid 53–56)

4. Tühistamishagi — Füüsilised või juriidilised isikud — Üldkohaldatavad aktid — Aktid, mis ei vaja rakendusmeetmeid ja puudutavad hagejat otseselt — Mõiste „rakendusmeetmed“ — Kriteeriumid — Komisjoni otsus, milles kuulutatakse siseriiklikus üldkohaldatavas aktis ette nähtud maksuvabastusena antud riigiabi siseturuga kokkusobimatuks — Otsus, mis ei eelda adressaadi poolt ühegi rakendusmeetme vastuvõtmist — Akt, mis ei vaja rakendusmeetmeid (ELTL artikli 107 lõige 1 ja artikli 263 neljas lõik) (vt punktid 57, 58, 61 ja 67)

5. Riigiabi — Ebaseadusliku abi tagasinõudmine — Täitmise absoluutne võimatus — Võimalus tuvastada see võimatus otsuse vastuvõtmisele eelnenud haldusmenetluses — Komisjoni ja liikmesriigi kohustus teha asutamislepingule vastava lahenduse leidmiseks koostööd (ELL artikli 4 lõige 3, ELTL artikli 107 lõige 1 ja artikli 108 lõige 2, määrus nr 659/1999, põhjendus 13 ja artikli 14 lõige 1) (vt punktid 77, 81–83 ja 87)

6. Riigiabi — Ebaseadusliku abi tagasinõudmise kohustuse täitmata jätmine — Täitmise absoluutne võimatus — Hindamiskriteeriumid (ELL artikli 4 lõige 3, ELTL artikli 108 lõige 2) (vt punktid 91–93)

7. Riigiabi — Ebaseadusliku abi tagasinõudmine — Maksuvabastusena antud riigiabi — Täitmise absoluutne võimatus — Põhjused — Riigi võimatus saada abisaajate identifitseerimiseks vajalikku teavet (ELTL artikli 107 lõige 1) (vt punktid 95, 98 ja 103)

8. Riigiabi — Komisjoni otsus, millega abi kuulutatakse siseturuga kokkusobimatuks ning kohustatakse see tagasi nõudma — Komisjoni võimalus teha otsus kättesaadava teabe alusel — Piirid — Komisjoni kohustus tugineda oma otsustes teatava usaldusväärsusega ja üksteisega kooskõlas olevatele tõenditele (ELTL artikli 107 lõige 1) (vt punkt 106)

9. Riigiabi — Asutamislepingu sätted — Kohaldamisala — Üksused, kes tegelevad majandustegevusega mittekaubanduslikus korras — Väljaarvamine (ELTL artikli 107 lõige 1) (vt punktid 129, 137, 138 ja 144)

10. Konkurents — Liidu eeskirjad — Ettevõtjad — Mõiste — Tegelemine majandustegevusega (ELTL artikli 107 lõige 1) (vt punktid 131–133)

11. Riigiabi — Komisjoni otsus, millega kuulutatakse abi siseturuga kokkusobimatuks, ilma et seda abi kohustataks tagasi nõudma, ja tuvastatakse, et abi ei ole antud — Põhjendamiskohustus — Ulatus — Rikkumise puudumine (ELTL artikkel 296) (vt punktid 148–152)

Ese

ELTL artikli 263 alusel esitatud nõue tühistada komisjoni 19. detsembri 2012. aasta otsus 2013/284/EL, riigiabi SA.20829 (C 26/2010, ex NN 43/2010 (ex CP 71/2006)) kohta seoses Itaalia rakendatud abikavaga, mis käsitleb mitteäriliste üksuste poolt eriotstarbel kasutatava kinnisvara vabastamist munitsipaalsest kinnisvaramaksust (ELT 2013, L 166, lk 24).

Resolutsioon

1. Jätta hagi rahuldamata.

2. Jätta Scuola Elementare Maria Montessori Srli kohtukulud tema enda kanda ja mõista temalt välja Euroopa Komisjoni kohtukulud.